पाठ 34
जा आणि प्रचार करा
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	40

	उद्देश
	येशूने ख्रिस्ती लोकांना सर्वत्र सुवार्तेचा प्रचार करण्याची आज्ञा दिली हे शिकवणे.

	शिक्षकाची तयारी
	तुमच्या रविवार शाळेच्या वर्गात तुमच्या विद्यार्थ्यांना येशूविषयी शिकवण्याची संधी तुम्हांला मिळाली याबद्दल देवाचे आभार माना. तुम्हांला चांगले सुवार्ता-साक्षी होण्यास मदत करण्याची देवाला विनंती करा. मग मत्तय 28:18-20, प्रेषितांची कृत्ये 16:16-34 आणि पाठ योजना वाचा व अभ्यासा

	पाठांतर वचन
	मत्तय 28:19
म्हणून तुम्ही जा आणि सर्व राष्ट्रांतील लोकांना माझे शिष्य करा.



पाठ योजना
प्रस्तावना
वर्गाला विचारा:
प्रश्न: तुम्हांला काही चांगली बातमी मिळाली तर तुम्ही काय करता?
उत्तर: तुम्ही जाऊन तुमच्या जवळच्या सर्वांना सांगता.
लोकांना मिळालेल्या चांगल्या बातमीविषयी बोला, उदाहरणार्थ, बाळाचा जन्म किंवा अनेक वर्षे न आलेला एखादा पाहुणा आला.
पाठाचे मुख्य मुद्दे
	1.ख्रिस्ती लोकांकडे बोलण्यासाठी काही चांगली बातमी आहे. ती कोणती? देव आपल्यावर प्रेम करतो आणि येशू ख्रिस्त आपल्या पापांसाठी मरण पावला म्हणून त्याने आपल्या पापांची क्षमा केली आहे. याविषयीचे एक गाणे म्हणा.
	2.चित्र 40 दाखवा. येशूने स्वर्गात परत जाण्यापूर्वी आपल्या मित्रांना दिलेली शेवटची आज्ञा होती की जाऊन सर्वांना सुवार्ता सांगा. चित्रातील एक ख्रिस्ती माणूस ही आज्ञा पाळत आहे.
	3.ही आज्ञा पाळणारा आणखी एक माणूस म्हणजे पौल. त्याने आयुष्यभर आपल्या घरापासून दूर प्रवास केला आणि भेटलेल्या लोकांना येशू ख्रिस्ताविषयी सांगितले. यामुळे कधीकधी त्याला तुरुंगातही टाकण्यात आले. प्रेषितांची कृत्ये 16:25-31 ची गोष्ट सांगा. सुवार्ता सांगितल्यामुळे पौल आणि त्याचा सोबती सीला यांना तुरुंगात टाकण्यात आले. फिलिप्पै शहरातील तुरुंगाचा अधिकारी आणि त्याचे कुटुंब ख्रिस्ती झाले.
उजळणी
पाठ थोडक्यात पुन्हा सांगा आणि ख्रिस्ती लोकांना येशूविषयीची सुवार्ता इतरांना सांगण्यासाठी आणि त्यांना त्याचे शिष्य करण्यासाठी पाचारण केले आहे यावर भर द्या.
पाठांतर वचन शिकवा
आपला प्रतिसाद
ही आज्ञा आज ख्रिस्ती लोकांना दिली आहे. आजच्या काळात त्यांच्या मंडळीत ही आज्ञा कशी पाळली जाते ते वर्गाला विचारा. उघड्यावर सभा होतात का किंवा साक्षी गट घरोघरी भेट देतात का? मुले आपल्या मित्रांना रविवार शाळेत बोलावतात का? आज ही आज्ञा कशी पाळली जात आहे याची उदाहरणे द्या. सर्वांनी पाठ वचन पुन्हा म्हणून पाठ संपवा.

